Olemegi kiirelt jõudnud Farmi hommikusöögi retseptide sarjas täpselt poole peale ehk neljanda retseptini: ühe mõnusalt krõbeda pähklimüslini, mis passib imehästi kokku Farmi joogiskyriga, kuid miks mitte ka topsiskyriga. Igaühele oma. Tänane hommikusöögi idee sisaldab endas rohkelt kasulikke rasvu ning küllaldaselt täisväärtuslikke süsivesikuid – selle hommikusöögiga püsib kõht kindlasti lõunajani täis. Maitselt on tegu kergelt magusa pähklise müsliga. Ilmselt on tegu selle sarja kõige ajakulukama retseptiga, aga hei: kui ühe korra natuke jännata viitsid, on söögimure lahendatud kümneks hommikuks!
#000000
Müsli jaoks (ca 1 kg valmis müslit, s.o 10 sajagrammist portsjonit):
#000001
250 g Farmi AB joogiskyri / topsiskyri
100 g meelepäraseid marju või puuvilju
#000002
Müsli valmistamiseks läheb kindlasti tarvis ahju. Pane enne retsepti koostisosade ettevalmistamist esimese asjana ahi 170 kraadi juurde eelsoojenema. Valmista ette ahjuplaat: kindlasti soovitan ahjuplaadi vooderdada küpsetuspaberiga, et vältida müsli kleepumist pannile. Kuna õige tekstuuri ja maitse huvides olen retseptis loovutanud osa tervislikkust ning ajanud 100% puhta ja “patuvaba” toidu eelistajad ilmselt tagajalgadele, siis on selles retseptis kasutusel nii taluvõi, mesi kui ka natuke suhkrut. Ilma nende osadeta ei õnnestunud mul kuidagi seda päris õiget ja krõmpsuvat tekstuuri saavutada. Asendades või õliga ning granuleeritud suhkru puudumisel väljus ahjust alati lihtsalt üks kuhi maitsvaid röstitud kaerahelbeid, mitte krõbedat müslit. Ma arvan, et 10 grammi mett, 5 grammi suhkrut ja 7,5 grammi võid ühe portsjoni kohta on tavalise müsliga võrreldes suur edasiminek.
#000003
Nüüd võid asuda koostisaineid ette valmistama. Esiteks soovitan röstida sarapuupähklid ja india pähklid. Soovitan pähklid röstida eraldi, kuna india pähklid vajavad vähem aega kui sarapuupähklid. Aseta sarapuupähklid ahjupannile, rösti neid 170 kraadi juures ca 10–12 minutit, iga paari minuti tagant segades. Tõsta pähklid ahjust välja ja lase täielikult jahtuda. Sarapuupähklite “nahad” peaksid olema nüüd lahtised ja köögirätikuga hõõrudes kergelt eemaldatavad. Eralda terad sõkaldest (ehk pähklid nahkadest). Järgmisena rösti india pähklid, selleks kulub ca 5–7 minutit ning pähkleid tuleks samuti paari minuti tagant segada. Kui pähklid on kuldsed, tõsta nad ahjust välja ning lase täielikult jahtuda. Haki nii sarapuu- kui ka india pähklid meelepärase suurusega tükkideks ja aseta kõrvale.
#000004
Teise sammuna tuleb valmis teha müsli põhi ehk röstida ära kaerahelbed. Sulata suures kausis taluvõi, lisa mesi, suhkur ja kaneel ning sega ühtlaseks massiks. Lisa magusa võisegu hulka 500 grammi kaerahelbeid ning sega kõik hoolikalt läbi, et kõik kaerahelbed oleks mee-võiseguga korralikult kaetud. See tagab ühtlase maitsestumise ja tekstuuri. Samuti on äärmiselt oluline, et kasutaksid täistera kaerahelbeid, mitte kiirhelbeid. Laota magusa võiseguga kaetud kaerahelbed küpsetuspaberiga vooderdatud ahjupannile. Kasutada võid loomulikult seda sama ahjupanni, mida varemgi. Rösti kaerahelbeid 170-kraadises ahjus ca 15–20 minutit, iga 4–5 minuti tagant segades. Valmides peaksid helbed olema kuldpruunid, kuid mitte kõrbenud. Kuna ahjud on väga erinevad, usalda oma sisetunnet: kui müsli tundub valmis juba enne 15 minuti täitumist, võta ta välja varem; kui kaerahelbed on 20 minuti möödudes aga väga kahvatud, rösti neid veel mõned minutid. Seejärel tõsta ahjuplaat välja ning lase helvestel täielikult jahtuda. Jahtudes muutuvad helbed tunduvalt krõbedamaks, seega ära muretse, kui nad kuumalt ahjust väljudes veel üsna pehmed tunduvad.
#000005
Viimase sammuna tuleb kõik osad omavahel kokku segada. Parim on selleks kasutada suurt kaussi või potti. Lisa sinna röstitud kaerahelbed, röstitud ja tükeldatud pähklid ning puista sisse kookoshelbed ja rosinad. Sega kõik hoolikalt läbi. Lase täielikult jahtuda. Hoiusta müslit õhutihedas anumas, et säilitada selle krõbedus.
#000006
Sellest kogusest valmib ca 1 kg müslit, millest saab kõhu korralikult täis 10 korral. Serveeri portsjon müslit koos 100 grammi oma lemmikute marjade või puuviljade ning 250 grammi Farmi skyriga: kui sööd müslit tavaliselt joogijogurti, keefiri või piimaga, siis kasuta Farmi joogiskyri; kui armastad müslit nautida koos topsijogurti või kohupiimakreemiga, siis kasuta Farmi topsiskyri. Skyr on nimetatud piimatoodete rasvavaesem ja valgurikkam alternatiiv.
#000007
Üks portsjon müslit koos 250 grammi skyri ja marjadega sisaldab ca 650 kcal, 23 g valku, 83 g süsivesikuid ja 25 g rasva.
#000008
Üks kommentaar “Krõbe kodune pähklimüsli”
#000010
2013. aastal kaotasin oma kehakaalust ligikaudu veerandi ning tänu sellele leidsin uue ja tugeva armastuse spordi ning eelkõige jooksmise vastu. Praeguseks olen läbinud üle 100 spordiürituse, sh 6 täispikka jooksumaratoni, 21 poolmaratoni, 3 triatloni jpm.
#000022
Selles blogis räägin enamasti jooksmisest ja treeningutest, aga jagan ka mõtteid toidu, tervise, kodu loomise ja muudel teemadel.
#000024